Tnejn mill-aqwa kokijiet fid-dinja jinsabu f’Malta biex fost l-oħrajn jaqsmu l-esperjenzi kulinarji tagħhom ma’ kokijiet Maltin. Kull kok madwar id-dinja jaspira li jkollu tikketta magħrufa stilla Michelin u dawk li jkunu kapaċi jiksbu tlieta minn dawn l-istillel huma meqjusa bħala l-aqwa fid-dinja. Il-kompetizzjoni bejn il-kokijiet professjonali hi waħda qalila u ftit huma li jiksbu tlett stilell tal-Michlen. Numru ta’ kokijiet Maltin f’dawn il-jiem kellhom l-opportunità li jitgħallmu mingħand wieħed mill-aqwa, Chef Eneko Atxa, Spanjol li rrniexxilu jġib dawn il-famużi tlett stillel minn ristorant fit-Thailandja. Axta flimkien ma’ kok ieħor li ukoll għandu tliet stitel Michelin, Michael Burger ġew Malta biex jdewqu l-platti tagħhom lill-Maltin u fl-istess ħin jagħtu l-esperjenzi tagħhom lill-koki lokali. Atxa u Michael Burger ġew Malta bl-inizjattiva ta’ Mark Winegaurd, persuna li għandha bosta negozji madwar id-dinja u qed taħseb biex tinvesti f’lukanda u f’restorant fil-kapitali. Is-Sur Wineguard ilu jgħix Malta għal dawn l-aħħar sentejn u jgħid li affaxxina ruħu bil-ġmiel tal-Belt.